Regionsmesterskap innendørs, Troms Rytterkrets

Tromsø 18.03.2023

**§ 1 Regionsmesterskap innendørs i Sprang, Troms Rytterkrets**

Regionsmesterskap innendørs i sprang avholdes årlig, og arrangeres fortrinnsvis på vinter/vår. Mesterskapet arrangeres av Troms Rytterkrets, men er åpent for deltakere fra Nordland, Troms og Finnmark Rytterkrets. Mesterskapet utskrives i henhold til KR1 §§ 150, 151 og 152. Mesterskapet skal gå innendørs, ridehus min. 20 x 60m.

**§ 2 Arrangør**

Klubber som ønsker å arrangere mesterskapet, må sende skriftlig søknad til kretsen sammen med søknad om ordinære distrikts-stevner innen 1 november foregående år. Kretsstyret bestemmer hvert år innen utgangen av desember sted og tidspunkt for avvikling av Regionsmesterskap i sprang.

**§ 3 Deltakelse**

Regionalt mesterskap er åpen for ryttere som representerer klubb tilsluttet Troms, Finnmark og Nordland Rytterkrets, på hester med norsk registrering. Nedre aldersgrense er 11 år, se KR1, § 122.

Rytter kan bare delta i ett individuelt mesterskap i samme gren samme år. Det samme gjelder hest og ponni. For øvrig henvises det til KR1 §§ 150 og 152.

**§ 4 Kvalifisering**

Kvalifiseringsregler: Ekvipasjen må ha gjennomført 1 grunnomgang i minimum samme høyde de skal starte i mesterskapet, i løpet av siste 12 måneder, forøvrig i henhold til KR II § 258. Se også § KR1, §§ 123 og 126.

**§ 5 Mesterskapet**

1 omgang av mesterskapene er åpne klasser. For at det skal bli mesterskap må det være minst 3 påmeldte og 3 startende i klassen.

**§ 6 Klassene**

Det arrangeres følgende individuelle mesterskap:

Regionsmesterskap Hest 1,20 m er åpent for alle alderskategorier. Lukket for ekvipasjer med plassering i 1,35m eller høyere de siste 12 måneder.

Regionsmesterskap Hest 1,10 m er åpent for alle alderskategorier.  
Lukket for ekvipasjer med plassering i 1,25m eller høyere de siste 12 måneder.

Regionsmesterskap 1,00 m er åpent for alle alderskategorier. Lukket for ekvipasjer med plassering i 1,15m eller høyere de siste 12 måneder.

Regionsmesterskap 0,90 m er åpent for alle alderskategorier.  
Lukket for ekvipasjer med plassering i 1,05m eller høyere de siste 12 måneder.

Regionsmesterskap P LC er åpent for ponniryttere.   
Lukket for ekvipasjer med plassering i Lb+5 eller høyere de siste 12 måneder.

Regionsmesterskap P LB er åpent for ponniryttere.   
Lukket for ekvipasjer med plassering i La+5 eller høyere de siste 12 måneder.

**§7 Bedømming**

Mesterskapene går over 2 omganger, hvorav første omgang avholdes lørdag som åpen klasse med bedømming 280. Ekvipasjen tar med seg feilpoeng til andre avdeling. Finalen avholdes søndag med bedømmingen KR II §261.3.3.b

Nivå:

RM-S-Hest 1,20m: 1.20m

RM-S-Hest 1,10m: 1.10m

RM-S-Hest 1,00m 1.00m

RM-S-Hest 0,90m: 0,90m

RM-S-P, 1, 2 og 3 LB alle hopper på sine egne høyder og deles ikke opp

RM-S-P, 1, 2 og 3 LC alle hopper på sine egne høyder og deles ikke opp

**§ 7 Startrekkefølgen**

Startrekkefølgen skjer ved loddtrekning blant ekvipasjene etter KRs bestemmelser.

**§ 8 Resultatberegning**

Det skal ikke være delte plasseringer på de tre første plassene. Ekvipasjer på medaljeplass med like antall feilpoeng i grunnomgangene skilles gjennom en omhopping på tid. Øvrige ekvipasjer skilles gjennom antall feilpoeng i grunnomgangen og deretter tid i andre grunnomgang.

1 omgang i mesterskapet avholdes dag 2 av stevnet. 2 omgang med eventuell omhopping om medaljer avholdes dag 3 av stevnet.

Ved to eller flere likeplasserte på medaljeplass etter omhopping, blir det ny omhopping om medaljen(e) over samme bane.

**§ 9 Premiering**

Troms Rytterkrets deler ut rosetter, medaljer, pokal til 1. 2. og 3. plass i mesterskapsklassen. TRYK deler også ut vinnerdekken til Regionsmesterene. Dette bestilles av grenleder i Troms rytterkrets. Arrangør bestiller og dekker utgifter til blomster til alle vinnerne.

Pengepremier dekkes av arrangørklubben.

Pris på mesterskap er 400,- i tillegg til startavgift for 1 omgang som er kr 130,-.

Pengepremier til medaljevinnere er 1. plass kr 1000,-, 2. plass kr 800,- og 3. plass kr 600,-

**§ 10 Krav til teknisk personell**

OD og banebygger skal være autorisert min SDII og SBBII. Dommer og Chief steward henhold til KRI. OD, Chief Steward, banebygger og dommer oppnevnes av Troms Rytterkrets. OD følger vanlige rapporteringsrutiner. Se KR1 kap 6.

TRYK dekker honorar for banebygger og OD i mesterskapet. Arrangør sender faktura på dette i etterkant med nødvendige bilag.

**§ 11 Endringer**

Endringer i statuttene skal godkjennes av årsmøte i Troms Rytterkrets såfremt endringene er mer enn tilpasning av bedømmelse til nasjonale maler, arrangør og sted. Rytterkretsen kan uten godkjenning av årsmøte endre klassenivå og dette skal gjøres innen desember foregående år.

Info:

Mesterskapet skal arrangeres på 3-dagers D-stevne med kvalifiseringsklasser dag 1. Arrangørklubb bes prioriterer oppstalling til deltakere i mesterskap, det bør tilbys alternativ oppstalling på nærliggende staller.

Rosetter, pokaler og medaljer til alle premierte, samt seiersdekken bestilles og dekkes av rytterkretsen.